ai4bharat/Pralekha huggingface dataset:
संरक्षण मंत्रालय
निमास या संस्थेने फ्रान्समध्ये आयोजित केलेल्या भारताच्या पहिल्या बहुआयामी साहसी क्रीडा मोहिमेतील सदस्यांचा संरक्षणमंत्री राजनाथ सिंह यांच्याकडून सन्मान
नवी दिल्ली, 7 जानेवारी 2022
संरक्षणमंत्री श्री राजनाथ सिंह यांनी आज 07 जानेवारी 2022 रोजी नॅशनल इन्स्टिट्यूट ऑफ माउंटेनियरिंग अँड अलाईड स्पोर्ट्स  यांनी फ्रान्समध्ये केलेल्या भारताच्या पहिल्या बहुआयामी साहसी क्रीडा मोहिमेत सहभागी झालेल्या सदस्यांना सन्मानित केले. ही मोहीम नोव्हेंबर 2021 मध्ये आयोजित करण्यात आली होती आणि या समूहाचे नेतृत्व निमासचे संचालक कर्नल सर्फराज सिंग यांनी केले होते, ज्यात आठ लष्करी कर्मचारी आणि अरुणाचल प्रदेशमधील चार तरुण अशा 12 जणांचा -समावेश होता.
श्री राजनाथ सिंह यांनी नवी दिल्लीत उपस्थित असलेल्या चमुमधील काही सदस्यांशी संवाद साधला. त्यांनी त्यातील सदस्यांना प्रशस्तीपत्रके प्रदान केली आणि सदस्यांना कोणतीही दुखापत न होता ही मोहीम पूर्ण केल्याबद्दल त्यांचे कौतुक केले. या संघाच्या प्रमुखांनी बर्फात वापरली जाणारी कुऱ्हाड संरक्षणमंत्र्यांना भेट दिली. यावेळी संरक्षण सचिव डॉ अजय कुमार आणि संरक्षण मंत्रालयातील इतर अधिकारी उपस्थित होते.
या संघाने मोहीमेत आल्प्स पर्वत रांगांमध्ये 250 किलोमीटरहून अधिक मार्गावर बर्फात गिर्यारोहण केले. ज्यामध्ये फ्रेंच, स्विस आणि इटालियन आल्प्स रांगांचा समावेश असलेल्या टूर डी मॉन्ट ब्लँक ट्रेकचा समावेश होता. पॅराग्लायडिंग टीमने वेगवेगळ्या पर्वतीय शिखरांवरून आल्प्सच्या मैदानावर 19 जंप्स/उड्डाणे केली. त्यानंतर फ्रान्स, स्वित्झर्लंड आणि बेल्जियम मार्गे आल्प्स पर्वत रांगांपासून डंकर्कजवळील इंग्लिश खाडीपर्यंत 975 किलोमीटर मार्गावर सायकलिंग केले. अत्यंत बर्फाळ वातावरणात संघाने कोणत्याही लॉजिस्टिक वाहनाशिवाय सरासरी एका दिवसात 9-10 तास सायकलिंग केले.
या बहु-आयामी मोहिमेचा समारोप भूमध्य समुद्रात 12 खोल स्कूबा डायव्हींग करून झाला. प्रत्येक मोहिमेच्या वेळी हवेत, जमिनीवर आणि पाण्याखाली तिरंगी ध्वज फडकवण्यात येत असे. आवश्यक पात्रता आणि अनुभव असलेल्या संघ प्रमुखाने या मोहिमेदरम्यान आयोजित केलेल्या पर्वतारोहण, सायकलिंग, पॅराग्लायडिंग आणि स्कूबा डायव्हिंग या चारही साहसी क्रीडा उपक्रमांमध्ये सहभाग घेतला.
'आझादी का अमृत महोत्सव' चा एक भाग म्हणून आयोजित केलेल्या या मोहिमेला दिनांक 27 ऑक्टोबर 2021 रोजी संरक्षण राज्यमंत्री श्री अजय भट्ट यांनी हिरवा झेंडा दाखवून रवाना केले होते. मोहीम पूर्ण झाल्यानंतर, भारताचे फ्रान्समधील राजदूत श्री जावेद अश्रफ यांनी पॅरिसमधील भारतीय दूतावासामधे संघाचा सत्कार केला होता.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
ग्राहक व्यवहार, अन्न आणि सार्वजनिक पुरवठा मंत्रालय
शेतकऱ्यांना अल्प व्याजदराने कर्ज उपलब्ध करून देण्यासाठी सामंजस्य करारावर स्वाक्षऱ्या
शेतकऱ्यांना अल्प व्याजदराने कर्ज उपलब्ध करून देण्यासाठी गोदाम विकास नियामक प्राधिकरणाने एका कार्यक्रमात राष्ट्रीयीकृत बँकेबरोबर सामंजस्य करारावर स्वाक्षरी केली.
प्रोड्यूस मार्केटिंग लोन - उत्पादन विपणन कर्ज नावाच्या नवीन कर्ज उत्पादनाबद्दल जागरूकता वाढवण्याच्या उद्देशाने या सामंजस्य करारावर स्वाक्षरी करण्यात आली.केवळ ई-एनडब्ल्यूआरएस  वर हे कर्ज देण्यात येणार असून शून्य प्रक्रिया शुल्क, कोणतेही अतिरिक्त अनुषंगिक तारण नाही आणि आकर्षक व्याजदर यासारख्या वैशिष्ट्यांसह हे कर्ज असेल.
या सामंजस्य कराराचे उद्दिष्ट ठेवीदारांना लाभांची माहिती देणे, तसेच भारतातील कृषी विषयक वित्तपुरवठा सुधारण्यासाठी व्यापकता वाढवणे हे आहे.
ई-एनडब्ल्यूआर स्वीकारल्यानंतर लहान आणि अल्पभूधारक शेतकऱ्यांना या ऋण उत्पादनाचे दूरगामी परिणाम दिसतील अशी कल्पना आहे. उत्पादनाला उत्तम भाव जारी करण्याद्वारे ग्रामीण ठेवीदारांच्या वित्तीय सुविधेवर लक्षणीय परिणाम घडवून आणण्याची क्षमता या योजनेत आहे.
ई-एनडब्ल्यूआर प्रणालीची अंतर्गत सुरक्षिततेसह, उत्पादन विपणन कर्ज योजना, येत्या काळात ग्रामीण तरलता सुधारण्यासाठी आणि शेतकऱ्यांचे उत्पन्न वाढवण्यात परिवर्तनकारी ठरेल. स्टेट बँक ऑफ इंडिया  सोबत हा सामंजस्य करार करण्यात आला.
ग्रामीण पत पुरवठा सुधारण्यासाठी गोदामाच्या पावत्या वापरून कापणीपश्चात वित्तपुरवठा करण्याच्या महत्त्वावर या कार्यक्रमादरम्यान थोडक्यात चर्चा झाली. या क्षेत्रातील कर्जवितरण संस्थांसमोर असलेल्या जोखमीबद्दल बँकेच्या प्रतिनिधींनी माहिती दिली. भागधारकांमध्ये विश्वासाहर्ता वाढीस लागावी या उद्देशाने संपूर्ण नियामक समर्थन देण्याचे आश्वासन गोदाम विकास नियामक मंडळाने दिले आहे.
संरक्षण मंत्रालय
56 वा ‘आर्मी वाईव्ह्स वेलफेअर असोसिएशन’ दिवस, 2022 साजरा
पुणे, 23 ऑगस्ट 2022
56 वा ‘आर्मी वाईव्ह्स वेलफेअर असोसिएशन डे’  म्हणजेच लष्करी अधिकाऱ्यांच्या पत्नींच्या संघटनेचा दिन आज, 23 ऑगस्ट 2022 रोजी पुण्यात धन्वंतरी सभागृह येथे साजरा करण्यात आला.
देशाला सुरक्षित ठेवण्यासाठी भारतीय लष्कर कटिबद्ध आहे, त्याचवेळी, हे लष्कर, आपले सैनिक, त्यांची कुटुंबे आणि वीर नारी यांच्या कल्याणाप्रती देखील सजग आहे. हेच लक्षात घेऊन, आर्मी वाईव्ह्स वेलफेअर असोसिएशन वर्षभर, सैनिकांची कुटुंबे आणि त्यांच्या नातेवाईकांच्या कल्याणासाठी, त्यांच्या हिताचे अनेक उपक्रम वर्षभर राबवत असते. या संघटनेच्या कार्याची यथोचित दखल घेण्यासाठी, भारतीय लष्करातर्फे, दरवर्षी, 23 ऑगस्ट हा दिवस 'आवा' दिन म्हणून साजरा केला जातो.
लष्कराचे दक्षिण मुख्यालयाने पुण्यातील धन्वंतरी सभागृहात, 22 आणि 23 ऑगस्ट रोजी, एक विशेष कार्यक्रम आयोजित करण्यात आला होता. 'आवा' च्या क्षेत्रीय अध्यक्षा, अनीता नैन यांच्या अध्यक्षतेखाली हा कार्यक्रम झाला. 'आवा' च्या पारंपरिक गीताने कार्यक्रमाची सुरुवात झाली. त्यानंतर विविध सांस्कृतिक कार्यक्रम, तसेच लष्करी शाळांच्या विद्यार्थ्यांची चित्रकला स्पर्धा आयोजित करण्यात आली होती. त्याशिवाय, श्रीमती पूजा भट्ट आणि त्यांच्या सहकाऱ्यांनी, वित्तीय व्यवस्थापनाबाबत मार्गदर्शन करणारे एक व्याख्यानही आयोजित केले होते. कार्यक्रमाच्या शेवटी, 25 वीर नारींचा, सत्कार करण्यात आला. तसेच, 'आवा' चे अवॉर्ड ऑफ एक्सेलन्स पुरस्कारही यावेळी प्रदान करण्यात आले.
M.Iyengar/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
जलसंपदा, नदी विकास आणि गंगा पुनरुत्थान मंत्रालय
जल बचाओ, व्हिडिओ बनाओ, पुरस्कार पाओ स्पर्धा: तिसऱ्या आणि चौथ्या पंधरवड्यातील पुरस्कार जाहीर
(नवी दिल्ली, 9 ऑक्टोबर 2018
जलसंपदा, नदी विकास आणि गंगा पुनरुज्जीवन मंत्रालयाने जल बचाओ, व्हिडिओ बनाओ, पुरस्कार पाओ स्पर्धेच्या तिसऱ्या आणि चौथ्या पंधरवड्यासाठीचे विजेते जाहीर केले आहेत. 9 ते 23 ऑगस्ट 2018 या तिसऱ्या पंधरवड्यासाठी कर्नाटकमधील चित्रदुर्ग येथील डॉ. एन. जे. देवराज रेड्डी यांना पहिल्या क्रमांकाचा, महाराष्ट्रातील रायगड येथील एकनाथ अंकुश गोपाल यांना दुसरा क्रमांकाचा तर ग्वाल्हेरमधील जितेंद्र भारद्वाज यांना तिसरा क्रमांकाचा पुरस्कार मिळाला आहे.
24 ऑगस्ट ते 7 सप्टेंबर 2018 या चौथ्या पंधरवड्यासाठी पाटणाच्या प्रिन्स कुमार यांना पहिल्या क्रमांकाचा, गोव्याचे साईनाथ ऊसकैकर यांना दुसऱ्या क्रमांकाचा तर नवी मुंबईच्या संतोष पढी यांना तिसऱ्या क्रमांकाचा पुरस्कार मिळाला आहे. विजेत्यांना प्रथम पुरस्कार 25 हजार रुपये, द्वितीय पुरस्कार 15 हजार रुपये तर तृतीय पुरस्कार 10 हजार रुपये दिले जातील.
जलसंवर्धनाबाबत जागृकता निर्माण करण्याच्या उद्देशाने केंद्र सरकारच्या मायगव्ह पोर्टलच्या सहकार्याने जलसंपदा मंत्रालयाने जल बचाओ, व्हिडिओ बनाओ, पुरस्कार पाओ स्पर्धा सुरू केली. कुणीही भारतीय नागरिक या स्पर्धेत सहभागी होऊ शकतो. या संकल्पनेवर त्यांनी ना मूळ व्हिडिओ चित्रीत करणे आवश्यक आहे. ही स्पर्धा 4 नोव्हेंबरपर्यंत सुरू राहील.
N.Sapre/S.Kane/P.Kor
गृह मंत्रालय
गृह मंत्रालयातर्फे 13 आणि 14 जुलै, 2023 रोजी हरियाणातील गुरुग्राम येथे "नॉन फंजिबल टोकन, कृत्रिम बुद्धिमत्ता आणि मेटावर्सच्या युगात गुन्हेगारी आणि सुरक्षा या विषयावर जी 20 परिषदेचे" आयोजन
प्रस्तावित जी 20 परिषदेविषयी विस्तृत चर्चेसाठी आज नवी दिल्लीत गोलमेज बैठकीचे आयोजन
केंद्रीय गृह सचिवांनी आगामी परिषदेच्या स्वरूपाविषयी सहभागी मान्यवरांना माहिती देवून परिषदेसाठी उच्चस्तरीय शिष्टमंडळ पाठवण्याची देशांना केली विनंती
नवी दिल्ली, 12 मे 2023
गृह मंत्रालयातर्फे 13 आणि 14 जुलै, 2023 रोजी हरियाणातील गुरुग्राम येथे "एनएफटी , कृत्रिम बुद्धिमत्ता आणि मेटावर्सच्या युगात गुन्हेगारी आणि सुरक्षा या विषयावर जी 20 परिषदेचे" आयोजन करण्यात येणार आहे. या दोन दिवसीय परिषदेचे आयोजन इलेक्ट्रॉनिक्स आणि माहिती तंत्रज्ञान मंत्रालय , परराष्ट्र मंत्रालय , राष्ट्रीय सुरक्षा परिषद सचिवालय  आणि केंद्रीय अन्वेषण ब्यूरो  हे विभाग संयुक्तपणे करणार आहेत. राष्ट्रीय सुरक्षा विद्यापीठ, राष्ट्रीय न्यायवैद्यक शास्त्र विद्यापीठ,राष्ट्रीय भारतीय विधी विद्यापीठ , इंटरपोल आणि यूएनओडीसी हे आयोजक भागीदार असणार आहेत.
प्रस्तावित जी 20 परिषदेविषयी विस्तृत चर्चेसाठी आज नवी दिल्लीत गृह मंत्रालयाने गोलमेज बैठकीचे आयोजन केले होते. यात 20 हून अधिक देशांतील राजदूत, उच्चायुक्त आणि वरिष्ठ मान्यवरांसह भारत सरकारच्या विविध मंत्रालये आणि संघटना आणि भागीदार संस्थांचे वरिष्ठ अधिकारी उपस्थित होते. गोलमेज बैठकीदरम्यान केंद्रीय गृहसचिव अजय कुमार भल्ला यांनी सहभागी मान्यवरांना आगामी परिषदेच्या स्वरूपाविषयी माहिती दिली आणि देशांना परिषदेसाठी उच्चस्तरीय शिष्टमंडळ पाठवण्याची विनंती केली.
या परिषदेद्वारे जी-20 देश, अतिथी/निमंत्रित देश आणि आंतरराष्ट्रीय संस्था एकत्र येतील. मंत्रालय/ सरकारी संस्था, राज्ये/केंद्रशासित प्रदेशांचे मुख्य सचिव/प्रशासक, राज्ये/केंद्रशासित प्रदेशांचे पोलिस महासंचालक, सायबर तज्ञ आणि कायदेशीर बंधुत्वाचे प्रतिनिधीत्व करणारे अतिथी वक्ते, शैक्षणिक संस्था, प्रशिक्षण संस्था, आर्थिक मध्यस्थ, फिनटेक, सोशल मीडिया मध्यस्थ, माहिती आणि संप्रेषण तंत्रज्ञान, सायबर फॉरेन्सिक्स, नियामक, स्टार्टअप्स, ओव्हर द टॉप  सेवा प्रदाते, ई-कॉमर्स कंपन्या आदींचाही यात सहभाग असेल.
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
पंतप्रधान कार्यालय
लोकसभा खासदार बल्ली दुर्गा प्रसाद राव गारु यांच्या निधनाबद्दल पंतप्रधानांकडून शोक
नवी दिल्ली, 16 सप्टेंबर 2020
पंतप्रधान नरेंद्र मोदी यांनी लोकसभा खासदार बल्ली दुर्गा प्रसाद राव गारु यांच्या निधनाबद्दल शोक व्यक्त केला आहे.
लोकसभा खासदार बल्ली दुर्गा प्रसाद राव गारु यांच्या निधनाने दुःख झाले. अनुभवी नेता असलेले बल्ली दुर्गा प्रसाद राव गारु यांचे आंध्रप्रदेशच्या प्रगतीमध्ये मोलाचे योगदान होते. त्यांचे कुटुंबीय आणि हितचिंतकांच्या दुःखात आपण सहभागी असल्याचे पंतप्रधानांनी म्हटले आहे.ओम शांती !
U.Ujgare/N.Chitale/P.Malandkar
(
सुक्ष्म, लघु आणि मध्यम उदयोग मंत्रालय
गेल्या तीन वर्षात ‘स्फूर्ती’ क्लस्टर्सच्या 111 प्रस्तावांना मंजुरी- गिरीराज सिंह
(नवी दिल्ली, 31 डिसेंबर 2018
गेल्या तीन वर्षात ‘स्फूर्ती’ अर्थात पारंपरिक उद्योग पुनरुज्जीवन निधी योजनेअंतर्गत सूक्ष्म, लघु आणि मध्यम उद्योग मंत्रालयाने 111 प्रस्तावांना मंजुरी दिली आहे. योजनेंतर्गत खादी, काथ्या आणि ग्रामोद्योगांना वित्तीय सहाय्य देण्यात येते.
गेल्या तीन वर्षात 72,400 व्यक्तींपर्यंत ही योजना पोहोचली आहे. सूक्ष्म, लघु आणि मध्यम उद्योग मंत्री  गिरीराज सिंह यांनी आज लोकसभेत एका प्रश्नाला उत्तर देतांना ही माहिती दिली.
B.Gokhale/S.Kakde/P.Kor
वाणिज्य आणि उदयोग मंत्रालय
तेराव्या भारत-अमेरिका व्यापार धोरण मंचात सहभागी होण्यासाठी केंद्रीय वाणिज्य आणि उद्योग मंत्री पीयूष गोयल 9-11 जानेवारी 2023 दरम्यान न्यूयॉर्क आणि वॉशिंग्टन डीसीला भेट देणार आहेत.
मंत्री गोयल अमेरिकेच्या व्यापार धोरण संबंधी  राजदूत कॅथरीन टाय यांचीही भेट घेतील आणि अमेरिकेच्या वाणिज्य सचिव जीना रायमोंडो यांच्याशी द्विपक्षीय बैठक घेतील
पीयूष गोयल न्यूयॉर्कमधील कार्यकारी अधिकारी सीईओ), उद्योजक, विचारवंत  आणि उद्योगांना भेट देतील
दोन्ही राष्ट्रांमधील व्यापार आणि गुंतवणुकीचे संबंध आणखी दृढ करण्यासाठी ही भेट महत्त्वपूर्ण ठरणार
केंद्रीय वाणिज्य आणि उद्योग मंत्री पीयूष गोयल भारत-अमेरिका व्यापार धोरण मंचात सहभागी सहभागी होण्यासाठी 9-11 जानेवारी 2023 दरम्यान न्यूयॉर्क आणि वॉशिंग्टन डीसीच्या अधिकृत भेटीवर जाणार आहेत.
दौऱ्याच्या पहिल्या टप्प्यात मंत्री नामांकित बहुराष्ट्रीय उद्योगांच्या मुख्य कार्यकारी अधिकाऱ्यांशी संवाद साधतील, तसेच सामुदायिक कार्यक्रमात सहभागी होतील, यावेळी ते उद्योजक, व्यवसायिक आणि विचारवंत यांच्याशी गोलमेज बैठकांमध्ये सामील होतील आणि न्यूयॉर्कमधील विवीध उद्योगांना भेट देतील.
ते 11 जानेवारी 2023 रोजी वॉशिंग्टन डीसी येथे 13 व्या व्यापार धोरण मंचाच्या  बैठकीला उपस्थित राहतील. शिष्टमंडळ स्तरावरील चर्चेपूर्वी ते अमेरिकेच्या व्यापार धोरण संबंधी राजदूत कॅथरीन टाय यांच्याबरोबर वन टू वन बैठक देखील घेतील.
23 नोव्हेंबर 2021 रोजी 12 वी व्यापार धोरण मंचाची  मंत्रीस्तरीय बैठक चार वर्षांच्या कालावधीनंतर नवी दिल्ली येथे झाली होती. गेल्या मंत्रिपदानंतर कार्यगट पुन्हा सक्रिय झालेआहेत. व्यापार धोरण मंच हा दोन देशांमधील व्यापाराच्या क्षेत्रात सतत संलग्नता ठेवण्यासाठी आणि दोन्ही देशांमधील व्यापार आणि गुंतवणूक संबंधांना अधिक वृद्धिंगत करण्यासाठी एक व्यासपीठ उपलब्ध करतआहे.या बैठकीसाठी दोन्ही देश उत्सुक आहेत आणि व्यापाराच्या मुद्द्यांवर प्रगती करण्याचा विश्वास व्यक्त करत आहेत. या व्यापार धोरण मंचाच्या बैठकीचे अध्यक्षपद भारताच्या वतीने वाणिज्य आणि उद्योग मंत्री तर अमेरिकेच्या वतीने अमेरिकेच्या व्यापार धोरण संबंधी राजदूत भूषवतील.
वॉशिंग्टन डीसीमध्ये पियुष गोयल अमेरिकेच्या वाणिज्य सचिव जीना रायमोंडो यांच्याशी द्विपक्षीय बैठकही घेणार आहेत. तसेच ते काही उद्योगांच्या प्रमुखांसोबत संवाद साधतील.
भारत आणि अमेरिका हे दोन्ही देश पारंपारिक भागीदार आहेत आणि ते परस्परांशी व्यापारपूरक आहेत, त्यांच्यात दीर्घकालीन धोरणात्मक आणि आर्थिक संबंध आहेत, परसपर लोकांशी संपर्क आहे तसेच दोन्ही देश लोकशाहीचे पुरस्कर्ते आहेत. दोन्ही देश क्वाड , आय2यू2   आणि आयपीइएफ IPEF  अंतर्गत देखील सहकार्य करत आहेत. नेतृत्व-स्तरावरील नियमित देवाणघेवाण हा विस्तारत असलेल्या द्विपक्षीय सहभागाचा अविभाज्य घटक आहे. या भेटींमधून पुढे येणारे सकारात्मक परिणाम दोन्ही देशांमधील बहुआयामी संबंध अधिक दृढ करण्यासाठी महत्त्वपूर्ण ठरत आहेत.
नौवहन मंत्रालय
इंदौर-मनमाड नव्या रेल्वे मार्गासाठी सामंजस्य करार
महाराष्ट्र आणि मध्य प्रदेशातील मागास भागांच्या विकासासाठी प्रकल्प उपयुक्त ठरणार-नितीन गडकरी
(नवी दिल्ली, 28 ऑगस्ट 2018
इंदौर-मनमाड या मार्गावरील 362 किलोमीटर लांबीच्या नव्या रेल्वे प्रकल्पासाठी रेल्वे मंत्रालय, जहाज बांधणी विभागाचा जवाहरलाल नेहरू पोर्ट ट्रस्ट, महाराष्ट्र आणि मध्य प्रदेश सरकार या चौघांमध्ये सामंजस्य करार झाला. यावेळी केंद्रीय मंत्री नितीन गडकरी, पियुष गोयल, केंद्रीय राज्यमंत्री सुभाष भामरे, महाराष्ट्राचे मुख्यमंत्री देवेंद्र फडणवीस आणि मध्य प्रदेशचे मुख्यमंत्री शिवराजसिंग चौहान उपस्थित होते. या प्रकल्पामुळे मध्य प्रदेश आणि महाराष्ट्रातल्या मागास भागांचा विकास होईल, असा विश्वास केंद्रीय मंत्री नितीन गडकरी यांनी व्यक्त केला.
या प्रकल्पामुळे मुंबई-पुण्यापासून मध्य भारतात जाण्याचे अंतर 171 किलोमीटरने कमी होईल. याआधी हे अंतर वडोदरा आणि सुरतमार्गे कापावे लागे. त्यामुळे जेएनपीटीपर्यंत पोहोचायला 815 किलोमीटर प्रवास करावा लागे.
दिल्ली-मुंबई औद्योगिक पट्टयातून हा रेल्वे मार्ग जाणार असून इगतपुरी, नाशिक आणि सिन्नर, पुणे आणि खेड तसेच धुळे आणि नरदाना अशा औद्योगिक केंद्रांपासून ही रेल्वे जाणार आहे. या प्रकल्पामुळे येत्या 10 वर्षात 15 हजार कोटी रुपयांचा आर्थिक लाभ होण्याची अपेक्षा आहे. त्याशिवाय मालवाहतुकीचा खर्च आणि इतर खर्चातही मोठी बचत होणार आहे. सध्या असलेल्या मध्य आणि पश्चिम रेल्वे मार्गांना पर्यायी मार्ग म्हणून हा रेल्वे मार्ग उपलब्ध होईल. यातून रोजगार निर्मिती, प्रदूषण नियंत्रण, इंधन बचत आणि वाहनांद्वारे रस्त्यावरुन होणाऱ्या वाहतुकीच्या खर्चातही बचत होणार आहे. हा प्रकल्प सहा वर्षात पूर्ण होणे अपेक्षित आहे.
N.Sapre/R.Aghor/P.Kor
पंतप्रधान कार्यालय
लोकनायक जयप्रकाश नारायण यांच्या जयंतीनिमित्त पंतप्रधानांनी वाहिली आदरांजली
लोकनायक जयप्रकाश नारायण यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली अर्पण केली आहे.
एका ट्विटमध्ये पंतप्रधान म्हणाले;
"लोकनायक जेपी यांना त्यांच्या जयंतीनिमित्त विनम्र अभिवादन. भारतासाठी त्यांचे योगदान अतुलनीय आहे.त्यांनी लाखो लोकांना देश उभारणीसाठी समर्पित राहून कार्य करण्याची प्रेरणा दिली.लोकशाही आदर्शांची मशाल घेऊन कार्यरत राहिलेले म्हणून ते सदैव स्मरणात राहतील."
पंतप्रधान कार्यालय
नवरोझनिमित्त पंतप्रधानांच्या देशवासियांना शुभेच्छा
नवी दिल्ली, 20 मार्च 2020
पंतप्रधान नरेंद्र मोदी यांनी नवरोझनिमित्त देशवासियांना शुभेच्छा दिल्या आहेत.
“नवरोझ मुबारक! येणारे वर्ष आपल्यासाठी आनंद आणि समृद्धीने भरलेले वर्ष ठरो, अशी मी प्रार्थना करतो. सर्वजण निरोगी राहोत आणि सगळ्यांच्या सर्व इच्छा-आकांक्षा पूर्ण होवोत.”असे पंतप्रधानांनी आपल्या शुभेच्छा संदेशात म्हटले आहे.
Navroz Mubarak!
— Narendra Modi  March 20, 2020
I pray that the coming year is filled with happiness and prosperity.
May everyone be healthy and their aspirations be fulfilled.
M.Chopade/R.Aghor/P.Kor
(Visitor Counter : 84
मत्स्योत्पादन, पशुविकास आणि दुग्धविकास मंत्रालय
गुजरातमध्ये धनगर तरुणांची राष्ट्रीय परिषद
धनगरांच्या आकांक्षा, आव्हाने आणि सरकारशी धोरणात्मक चर्चा करण्याची गरज यावर विचारमंथन करण्यासाठी कच्छ  मधील भूज येथे 16 राज्यांमधून आलेल्या धनगरांची राष्ट्रीय परिषद आयोजित करण्यात आली होती. विशेष म्हणजे सहजीवन - हे पशुपालन केंद्र विस्तृत पशुधन उत्पादन व्यवस्थेसाठी अनेक पथदर्शी उपक्रम सुरु करण्यात आघाडीवर आहे.
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परषोत्तम रुपाला यांनी बृहद पशुधन उत्पादन प्रणालीच्या व्यापक हितासाठी आवश्यक चर्चासत्र आणि पुढील उपक्रम सुरू केले आहेत:
- राष्ट्रीय पशुधन गणनेचा भाग म्हणून धनगर गणनेचा समावेश;
- समस्यांवर लक्ष केंद्रित करण्यासाठी मत्स्यव्यवसाय, पशुसंवर्धन आणि दुग्धव्यवसाय मंत्रालयामध्ये पशुपालक कक्षाची निर्मिती;
- राष्ट्रीय पशुधन अभियाना अंतर्गत विस्तृत पशुधन उत्पादन प्रणाली संबंधित योजना आणि कार्यक्रम समाविष्ट करण्यासाठी प्रारंभिक संशोधन
बंदिस्त वातावरणात ध्वनी आणि उष्णता रोधक स्वदेशी लोकर आणि बिगर-गोजातीय  दुधासाठी संस्थात्मक हस्तक्षेपांसह तापमान-संवेदनशील नाशवंत वस्तूंच्या साठवण आणि वाहतुकीमध्ये लोकरीच्या वापराचा भविष्यातील उपक्रमांमध्ये उल्लेख केला जाईल अशी अपेक्षा आहे. स्वदेशी लोकरीचे राष्ट्रीय अभियान, बिगर-गोजातीय दुधाच्या  विपणनासाठी संस्थात्मक मंचाची निर्मिती, धनगर समाजाला ओळख प्रदान करणे आणि पशुपालकांना दुग्धव्यवसाय सुलभ करणे हे प्राधान्यक्रम आहेत.
राष्ट्रपती कार्यालय
राष्ट्रीय संरक्षण प्रबोधिनीच्या 134 व्या तुकडीच्या दीक्षांत संचलनाला राष्ट्रपती उपस्थित
सशस्त्र दल देशाच्या बहुलतावाद आणि गुणांचे प्रतिनिधीत्व करते-राष्ट्रपती
नवी दिल्ली, 30 मे 2018
राष्ट्रपती रामनाथ कोविंद आज पुण्याजवळ खडकवासला येथे राष्ट्रीय संरक्षण प्रबोधिनीच्या 134 व्या तुकडीच्या दीक्षांत संचलनाला उपस्थित होते.
सशस्त्र दलाचे सर्वोच्च कमांडर म्हणून हा अतिशय समाधानाचा क्षण असल्याचे यावेळी राष्ट्रपती म्हणाले. सशस्त्र दल हे सर्वोत्कृष्टता आणि देशासाठी समर्पणाचं प्रतीक आहे असे सांगतून ते म्हणाले की संचलनात देशातल्या सर्व भागातील आणि समाजातील कॅडेटस आहेत. यातून समाजातील बहुलतावाद आणि एकता दिसून येते असे ते म्हणाले.
राष्ट्रीय संरक्षण प्रबोधिनी ही केवळ एक प्रशिक्षण सुविधा नाही तर शौर्य आणि धाडस यांचा संगम आहे. सशस्त्र दलातील अधिकाऱ्यांच्या अनेक पिढ्यांकडे राष्ट्रसेवेची भावना या संस्थेने रुजवल्याचे ते म्हणाले. हे कॅडेटस आज युवकांसाठी आदर्श बनले असून ते यापुढेही उत्तम कामगिरी बजावतील असा विश्वास राष्ट्रपतींनी यावेळी व्यक्त केला.
B.Gokhale/S.Kane/P.Kor
(Visitor Counter : 62
सामाजिक न्याय आणि सबलीकरण मंत्रालय
भटक्या जमातींसमोर असलेली आव्हाने
भटक्या जमाती आणि अर्ध-भटक्या जमाती म्हणजे समाजातील असे घटक आहेत जे त्यांच्या चरितार्थासाठी बदलत्या मोसमानुसार सतत भटकंती करत असतात आणि त्यामुळे त्यांना एका ठिकाणाहून दुसऱ्या ठिकाणी जात राहावे लागते.
सामाजिक न्याय आणि सक्षमीकरण मंत्रालयाने 21 फेब्रुवारी 2021ला जारी केलेल्या सरकारी राजपत्रातील निर्णयानुसार, बिगर-सूचित, भटक्या आणि अर्ध-भटक्या जमातींमधील नागरिकांचा विकास आणि कल्याण साधण्याच्या उद्देशाने बिगर-सूचित, भटक्या आणि अर्ध-भटक्या जमाती विकास आणि कल्याण मंडळाची स्थापना केली आहे. ह्या मंडळाचा कार्यकाळ 3 वर्षांचा असून त्याचा कालावधी 5 वर्षांपर्यंत वाढविता येतो.
या मंडळाकडे खालील जबाबदाऱ्या दिल्या आहेत:
- बिगर-सूचित, भटक्या आणि अर्ध-भटक्या जमातींमधील नागरिकांसाठी आवश्यकतेनुसार विकासाच्या आणि कल्याणकारी योजना तयार करून त्यांची अंमलबजावणी करणे
- या जमाती जिथे मोठ्या प्रमाणावर आढळतात असे प्रदेश आणि जागा निश्चित करणे.
- बिगर-सूचित, भटक्या आणि अर्ध-भटक्या जमातींमधील नागरिकांसाठी सध्या राबविले जाणारे सरकारी कार्यक्रम आणि त्यांचे अधिकृत हक्क यांच्यातील तफावती ओळखून त्यांचे मूल्यमापन करणे आणि सरकारची संबंधित मंत्रालये आणि योजना राबविणाऱ्या संस्था यांच्याशी समन्वय साधून सध्याच्या योजनांमधून या जमातींमधील नागरिकांच्या विशेष गरजा पुरविल्या जातील याची खात्री करून घेणे.
- बिगर-सूचित, भटक्या आणि अर्ध-भटक्या जमातींमधील नागरिकांसाठी केंद्र सरकार आणि राज्य तसेच केंद्रशासित प्रदेशांची सरकारे राबवीत असलेल्या योजनांच्या प्रगतीचे बारकाईने परीक्षण आणि मूल्यमापन करणे
बिगर-सूचित, भटक्या आणि अर्ध-भटक्या जमातींमधील नागरिकांच्या शैक्षणिक उत्थानासाठी राज्य तसेच केंद्रशासित प्रदेशांमधील अंमलबजावणी संस्थांच्या माध्यमातून या जमातींमधील विद्यार्थ्यांकरिता सामाजिक न्याय आणि सक्षमीकरण विभाग केंद्र पुरस्कृत डॉ. आंबेडकर दहावी-पूर्व आणि दहावी-पश्चात शिष्यवृत्ती योजना राबवीत आहे. यातील दहावी-पूर्व शिष्यवृत्ती योजना या जमातींमधील विद्यार्थ्यांमध्ये विशेषतः मुलींमध्ये शिक्षणाचा प्रसार करण्यासाठी उपयुक्त ठरत आहे.
सामाजिक न्याय आणि सक्षमीकरण राज्यमंत्री कृष्ण पाल गुर्जर यांनी आज राज्यसभेत लिखित उत्तराद्वारे ही माहिती दिली.
M.Chopade/S.Chitnis/P.Kor
माहिती आणि प्रसारण मंत्रालय
क्षेत्रीय लोकसंपर्क ब्युरोकडून “सकस अन्न”कार्यक्रमाचे आयोजन
पणजी, 30 सप्टेंबर 2021
क्षेत्रीय लोकसंपर्क ब्युरोने पोषण महिन्यानिमित्त आयोजित केलेल्या सकस अन्न कार्यक्रमाचे आज उद्घाटन करण्यात आले. महिला व बालकल्याण संचालक दिपाली नाईक यांनी तीन दिवसीय कार्यक्रमाचे उद्घाटन केले. क्षेत्रीय प्रचार अधिकारी रियाझ बाबू यांची याप्रसंगी उपस्थिती होती.
महिला व बालकल्याण संचालनालयाने सप्टेंबर महिन्यात पोषणाविषयी जनजागृती करण्यासाठी 3,000 हून अधिक कार्यक्रमांचे आयोजन केले. राज्यातून अल्पपोषण, अॅनिमिया यासारख्या समस्यांना हद्दपार करण्यासाठी सकस अन्नाविषयीची जनजागृतीवर भर देण्यात येत असल्याचे दिपाली नाईक म्हणाल्या.
डिआरडीए राज्य प्रकल्प अधिकारी श्रीमती आशा वेर्णेकर, गोवा चेंबर ऑफ कॉमर्स अँड इंडस्ट्रीजच्या डॉ जेनिफर लुईस कामत, गोवा होम सायन्स कॉलेजच्या प्रा. वर्षा नाईक यांची याप्रसंगी उपस्थिती होती. प्रा. वर्षा नाईक यांनी याप्रसंगी महिला बचत गटांना सकस अन्नपदार्थांविषयी मार्गदर्शन केले.
क्षेत्रीय लोकसंपर्क ब्युरोने काक्युलो मॉल इथे 10 महिला बचत गटांना तीन दिवसांसाठी आपले अन्नपदार्थ विक्रीसाठी जागा उपलब्ध करुन दिली आहे. सकस अन्नपदार्थांमध्ये औषधी गुणधर्मही आहेत. यामुळे नागरिकांनी यावर भर द्यावा, असे आवाहन करण्यात आले.
पंतप्रधान नरेंद्र मोदी यांनी 2018 मध्ये पोषण अभियानाची सुरुवात केली. बालके, गर्भवती आणि स्तनदा माता यांच्या सर्वांगीण पोषणावर भर देण्यासाठी जनजागृती घडवून आणणे, हा या अभियानाचा उद्देश आहे.
आज आपला देश केवळ कोविड-19 महामारीविरोधातच नाही तर अल्प-पोषणाविरोधातही लढा देत आहे. 2021 च्या केंद्रीय अर्थसंकल्पात पोषणाला चालना देण्यासाठी आराखडा मांडण्यात आला आहे.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
शिक्षण मंत्रालय
केंद्रीय शिक्षणमंत्र्यांकडून शाळांसाठी भाषा संगम उपक्रमाचा प्रारंभ,भाषा संगम मोबाईल ॲप आणि एक भारत श्रेष्ठ भारत या मोबाईल प्रश्नमंजुषा स्पर्धेसही केली सुरुवात
भाषा शिकण्याला औपचारिक गुण समावेशक कौशल्य म्हणून प्रोत्साहन दिले जाईल, असे केंद्रीय शिक्षण आणि कौशल्य विकास मंत्री श्री धर्मेंद्र प्रधान यांनी राष्ट्रीय एकता दिवस या सरदार वल्लभभाई पटेल यांच्या जयंतीच्या निमित्ताने, विविध शाळांसाठी भाषा संगम, भाषा संगम मोबाइल ॲप आणि एक भारत श्रेष्ठ भारत प्रश्नमंजुषा स्पर्धा ॲप या उपक्रमांचा प्रारंभ करताना सांगितले.
भाषा संगम हा 22 भारतीय भाषांमधील दैनंदिन वापरातील मूलभूत वाक्ये शिकवण्यासाठी 'एक भारत श्रेष्ठ भारत' या अंतर्गत सुरू केलेला शिक्षण मंत्रालयाचा एक नाविन्यपूर्ण उपक्रम आहे. लोकांनी त्यांच्या मातृभाषेशिवाय इतर भारतीय भाषेतील मूलभूत संभाषण कौशल्ये आत्मसात करावीत ही त्यामागची संकल्पना आहे. आझादी का अमृत महोत्सव या कालावधीत किमान 75 लाख लोकांनी हे कौशल्य आत्मसात करावे, असे आमचे ध्येय आहे.
भाषा संगम अंतर्गत आज सुरू करण्यात आलेले उपक्रम पुढीलप्रमाणे आहेत:
- शालेय मुलांसाठी हा असा एक उपक्रम जो दिक्षा ,इ पाठशाला , यावरून आणि 22 पुस्तिकांच्या माध्यमातून उपलब्ध करून दिला जात आहे.
- भाषा संगम मोबाईल ॲप जे मल्टीभाषी नावाच्या स्टार्टअपने myGov च्या सहकार्याने विकसित केले आहे.
- हे शिक्षण मंत्रालयाच्या नवनिर्मिती विभागाद्वारे नझारा टेक्नॉलॉजीज यांनी विकसित केलेले प्रश्नमंजुषा ॲप असून भारतातील विविध राज्यांवर आधारीत 10,000 प्रश्न या मोबाइल ॲप वर अपलोड करण्यात आले आहेत
मंत्रिमंडळ
नॅशनल ज्यूट मॅन्यूफॅक्चर कॉर्पोरेशन लि. आणि त्याची सहाय्यक कंपनी बर्डस् ज्यूट ॲण्ड एक्सपोर्टस लि. बंद करायला मंत्रिमंडळाची मंजुरी
(नवी दिल्ली, 10 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने नॅशनल ज्यूट मॅन्यूफॅक्चर कॉर्पोरेशन लि.  आणि त्याची सहाय्यक कंपनी बर्डस् ज्यूट ॲण्ड एक्सपोर्टस् लि.  बंद करायला मंजुरी दिली.
बंद करण्यासाठीची प्रक्रिया
डीपीईच्या मार्गदर्शक तत्त्वानुसार मालमत्तेची विक्री केली जाईल आणि यातून मिळणाऱ्या पैशातून सर्व देणी चुकती केल्यानंतर उर्वरित रक्कम भारताच्या संचित निधीमध्ये जमा केली जाईल.
डीपीईच्या मार्गदर्शक तत्त्वानुसार मालमत्तेच्या विक्रीसाठी भू व्यवस्थापन संस्थेची मदत घेतली जाईल. एलएमएला निर्देश दिले जातील की, त्यांनी डीपीईच्या मार्गदर्शक तत्त्वानुसार मालमत्तेची विक्री करण्यापूर्वी मालमत्तेची संपूर्ण पडताळणी पूर्ण करावी.
वस्त्रोद्योग मंत्रालयाचा बीजेईएलच्या इमारतीची किंवा जमिनीचा आपल्या कामासाठी वापर करण्याचा प्रस्ताव नाही. भू व्यवस्थापन संस्थेला याची माहिती प्रत्यक्ष दिली जाईल.
लाभ
या निर्णयामुळे या दोन्ही आजारी कंपन्या चालवण्यासाठी वारंवार होणारा खर्च कमी करण्यास सरकारला मदत होईल. या प्रस्तावामुळे तोट्यात जाणाऱ्या कंपन्या बंद करण्यासाठी मदत मिळेल आणि विधायक कार्यासाठी किंवा विकासासाठी आर्थिक निधी उभा करण्यासाठी मौल्यवान मालमत्ता जारी करणे सुनिश्चित होईल.
सार्वजनिक क्षेत्रातल्या या दोन्ही कंपन्यांच्या जमिनीचा वापर सार्वजनिक वापरासाठी किंवा अन्य सरकारी वापरासाठी केला जाईल.
N.Sapre/S.Kane/P.Kor